gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Morán insinúa que sen viraxe o PP ourensán corre risco de perder a Deputación
Sábado, 01 de outubro de 2022
Na loita polo liderado provincial do partido
"Podería pasar o que sucedeu en Lugo en 2007", advirte Jiménez Morán en referencia ao futuro do organismo provincial.
Redacción - 17:00 28/12/2009
Tags: Jiménez Morán PP Ourense PPdeG
Na opinión de Jiménez Morán, do congreso de xaneiro depende que o PPdeG free a continua erosión electoral na provincia de Ourense. Para o candidato á presidencia do PP provincial a prioridade da dirección que saia do congreso do vindeiro 30 de xaneiro haberá de ser o traballo para "reverter unha caída de votos que podería apartar o partido do organismo provincial".
Avisa así o rival de Xosé Manuel Baltar para o liderado do partido de que a tendencia á baixa nas urnas do PP en Ourense non se pecharía segundo o resultado que ese congreso debuxe. Juan Jiménez Morán insta así a "desterrar o risco que existe" de que o PP perda o poder na Deputación de Ourense vista a "lixeira pero constante" caída no apoio electoral ao partido na provincia. "Iso sería unha catástrofe para o partido en Ourense, e temos que evitalo", expón o tamén rexedor de Verín.
Ao tempo que lanza o agoiro, Morán teima en que o PP ourensán "está a tempo de tomar decisións" que eviten ese risco de perda de poder. Un traballo cara ao que considera que axudará a súa candidatura que, insiste, se artella arredor da necesidade de "unir o partido arredor da idea de que todos somos necesarios nel, e de que non hai un só militante do PP que sobre no PP". Ao fío, asegura o alcalde verinés que está recibindo o apoio "dun gran número de militantes que piden un cambio a mellor". "Consideran que son necesarias novas ideas coas que afrontar novos retos e novos desafíos", detalla Jiménez Morán ao respecto dos apoios que afirma estar colleitando.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Jiménez Morán acode ao congreso baixo o lema "Xuntos somos maioría"
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto